**GEOGRAFIJA, 8. razred, 4. teden** (6. 4. – 10. 4. 2020)

1. **šolska ura: DELITEV AMERIKE**
* No, pa smo že pri Ameriki! To je celina, ki vam je morda malo bolj domača in jo bolje poznate. Za začetek si lahko v **učbeniku** na **str. 51** ogledate nekaj statističnih podatkov.
* Kot pri vsaki celini je treba najprej **določiti** njeno **lego**. Odprite **atlase** na **str. 164-165** (zemljevid sveta) in določite, na katerih **poloblah** leži ter katera **dva oceana** jo oblivata.
* Amerika je od vseh ostalih delov kopnega na Zemlji precej oddaljena in tudi to je bil eden od razlogov, da so jo odkrili šele v 15. oz. 16. stoletju. V **učbeniku** na **str. 52** si lahko **ogledate** **skico geografske lege in obsega Amerike**. Opazili boste, da se Amerika drugi celini še najbolj približa na severu, natančneje s polotokom Aljasko. Ta je prek **Beringovega preliva** od Azije oddaljen le 85 km. Vendar pa so to hladna, redko poseljena območja, zato tukaj ne poteka nobena pomembna prometna pot. Poglejte v **atlasu**!
* O tem, ali je **Krištof Kolumb** v resnici »odkril« Ameriko, smo se nekoč že pogovarjali. A večinoma ga imenujemo kot odkritelja, ker je šele z njegovimi odpravami prišlo do obsežnejših stikov med Evropejci in ameriškimi staroselci. **Potek njegovih odkritij** je odlično predstavljen v **spletnem učbeniku** na <https://eucbeniki.sio.si/geo8/2580/index.html>. A celina se imenuje po precej slabo poznanem italijanskem raziskovalcu **Amerigu Vespucciju**. O tem preberite v **učbeniku** na **str. 52**.
* Amerika je izredno velika celina, zato seveda ni enotna. Večkrat slišimo različne izraze za njene dele. V splošnem poznamo **dve delitvi Amerike** (**preberite** besedilo in zemljevida v **učbeniku**, **str. 52-53**):
	+ Glede na **naravnogeografske značilnosti**: na koliko delov, katere dele in zakaj?
	+ Glede na **družbenogeografske značilnosti**: na koliko delov, katere in zakaj?
* V zadnjem času izraz Angloamerika vse bolj izgublja svoj pomen in se ne zdi več primeren: preberite si **članek v učbeniku** na **str. 54**.
* **Zapišite snov v zvezek** – zapis najdete na naslednji strani.
* **Preverite in utrdite svoje znanje** s pomočjo **spletnih vsebin**:
	+ spletni učbenik [https://eucbeniki.sio.si/geo8/2580/index.html#](https://eucbeniki.sio.si/geo8/2580/index.html) (glej zavihek STRANI, str. 84-89) – **preberite** besedilo in **rešite** vse naloge.
	+ Za tiste, ki vas bolj zanima »odkrivanje« Amerike: <https://siol.net/novice/svet/kako-je-kolumb-odkril-ameriko-250065>.
1. šolska ura: zapis v zvezek

**AMERIKA** (velik naslov, kot prej Afrika ali Avstralija in Oceanija)

**DELITEV AMERIKE**

**Lega Amerike**

* Severna, južna in zahodna polobla.
* Atlantski ocean na vzhodu in Tihi ocean na zahodu.

**Odkritje in poimenovanje**

* Ameriko je leta 1492 »odkril« Krištof Kolumb.
* Obale Severne Amerike naj bi že 500 let pred njim odkrili Vikingi.
* Imenuje se po italijanskem raziskovalcu Amerigu Vescpucciju.

**Delitev Amerike**

* + - * **Delitev Amerike glede na naravnogeografske značilnosti** (podnebje, relief, rastlinstvo):
	+ Severna Amerika
	+ Srednja Amerika
	+ Južna Amerika
		- * **Delitev Amerike glede na družbenogeografske značilnosti** (jezik, kultura):
* Angloamerika
* Latinska Amerika